Rapla kihelkonna auhind
Rapla kihelkonna auhind on Rapla Maarja-Magdaleena koguduse ja selle piirkonna nelja omavalitsuse ühiselt välja antav auhind isikule või kollektiivile, kellel on erilisi teeneid sealse koguduse või sealse piirkonna kultuuri- või vaimuelu edendamise ees. Auhind kujutab endast Tauno Kangro tehtud Maarja-Magdaleena pronkskuju. Auhinda antakse aastast 1998.